Държавен вестник, бр. 38, 2021 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  38
94 
 
7.17.3.4.3  Естествена вентилация се осигурява в затворени помещения, предназначени за 
превоз на твърди опасни товари в насипно състояние, когато няма възможност за 
механична вентилация. 
 
7.17.3.5     Изпомпване в трюма 
 
Когато е предназначена за пренасяне на запалими или токсични течности в затворени 
помещения, помпената система в трюма е проектирана така, че да не позволява неволно 
изпомпване на такива течности през тръбопроводи или помпи на машинното отделение.   
Когато се пренасят големи количества от тези течности, се обръща внимание на 
осигуряването на допълнителни средства за дренаж на тези помещения. 
 
7.17.3.6     Защита на персонала 
 
7.17.3.6.1 В допълнение към пожарникарските екипировки, изисквани съгласно точка 7.10, 
се осигуряват четири комплекта пълно защитно облекло, устойчиво на химическо 
въздействие. Защитното облекло трябва да покрива цялата площ на кожата, така че нито 
една част от тялото да не остане незащитена. 
 
7.17.3.6.2  Осигуряват се най-малко два автономни дихателни апарата в допълнение към 
тези, изисквани съгласно 7.10. 
 
7.17.3.7     Преносими пожарогасители 
 
За товарните помещения се осигуряват преносими пожарогасители с общ капацитет най-
малко 12 kg сух прах или еквивалент.  Тези пожарогасители са в допълнение към всички 
преносими пожарогасители, които се изискват от други разпоредби на настоящата глава. 
 
7.17.3.8     Стационарна пожарогасителна система 
 
7.17.3.8.1  Товарните помещения, с изключение на откритите палуби, се оборудват с 
одобрена стационарна пожарогасителна система, отговаряща на изискванията на 7.7.3, или 
с пожарогасителна система, която по преценка на Администрацията осигурява 
еквивалентна защита за превозвания товар. 
 
7.17.3.8.2  Всяко открито ро-ро помещение с палуба над него и всяко ро-ро помещение, 
което не може да бъде херметизирано, се оборудва с одобрена стационарна система за 
разпръскване на вода под налягане с ръчно управление, която предпазва всички части на 
палубите и платформите за превозни средства в това помещение, с изключение на това, че 
Администрацията може да разреши използването на всяка друга стационарна 
пожарогасителна система, за която е доказано на базата на пълномащабно изпитване, че е 
не по-малко ефективна. Във всеки случай дренажните и помпените съоръжения са такива, 
че да предотвратяват натрупването на свободни повърхности.  Ако това не е възможно, 
неблагоприятното въздействие върху устойчивостта на добавеното тегло и свободната 
повърхност на водата се взема предвид до степента, която Администрацията счита за 
необходима при одобряването на информацията за устойчивостта. 
 
7.17.3.9     Разделение между ро-ро пространствата и откритите ро-ро пространства 
 
Между ро-ро пространството и съседното открито ро-ро пространство се осигурява 
разделение.   Разделението е такова, че да свежда до минимум преминаването на опасни 
пари и течности между тези помещения. Като алтернатива, такова разделяне не е 
необходимо, ако и двете помещения напълно отговарят на изискванията за ро-ро 
пространствата в част D. 
95 
7.17.3.10   Разделение между ро-ро пространствата и откритите палуби 
 
Между ро-ро пространството и съседната открита палуба пространство се осигурява 
разделение. Разделението е такова, че да свежда до минимум преминаването на опасни 
пари и течности между тези помещения. Алтернативно, не е необходимо да се 
осигурява разделение, ако ро-ро пространството напълно отговаря на изискванията за 
ро-ро пространствата в част D. Въпреки това разделение е необходимо, когато 
превозваните опасни товари се натоварват само на откритата палуба. 
 
7.17.4  Документ за съответствие 
 
Администрацията 
предоставя 
на 
плавателния 
съд 
подходящ 
документ 
като 
доказателство за съответствието на конструкцията и оборудването с изискванията на 
настоящата част D. 
 
ГЛАВА 8 
 
СПАСИТЕЛНИ СРЕДСТВА И 
ПРИСПОСОБЛЕНИЯ 
 
8.1       Общи положения и дефиниции 
 
8.1.1  Спасителните средства и приспособления са предназначени за напускане на 
плавателния съд в съответствие с изискванията на 4.7 и 4.8. 
 
8.1.2    Освен ако в настоящия Кодекс не е предвидено друго, спасителните средства и 
приспособления, изисквани по силата на настоящата глава, отговарят на подробните 
спецификации, определени в глава III от Конвенцията и Международния кодекс за 
спасителни средства, и подлежат на одобрение от Администрацията. 
 
8.1.3    Преди одобрението на спасителните средства и приспособления 
Администрацията следва да се увери, че тези спасителни средства и приспособления: 
 
.1 
се изпитват, за да се потвърди, че отговарят на изискванията на 
настоящата глава в съответствие с препоръките на организацията; или 
 
.2 
са 
преминали 
успешно, 
в 
съответствие 
с 
изискванията 
на 
Администрацията, изпитвания, които по същество са еквивалентни на 
посочените в настоящите препоръки. 
 
8.1.4    Преди да даде одобрение за нови спасителни средства и приспособления, 
Администрацията следва да се увери, че тези средства и приспособления: 
 
.1 
осигуряват стандарти за безопасност, които са най-малкото еквивалентни 
на изискванията на настоящата глава и са оценени и изпитани в 
съответствие с препоръките на Организацията; или 
 
.2 
са 
преминали 
успешно, 
в 
съответствие 
с 
изискванията 
на 
Администрацията, оценки и изпитвания, които по същество са 
еквивалентни на настоящите препоръки. 
 
8.1.5    Преди приемането на спасителни средства и приспособления, които не са били 
предварително одобрени от Администрацията, последната се уверява, че спасителните 
средства и приспособления отговарят на изискванията на настоящата глава.